Πήγασος Α.Ο. Θυρέας

Ο Πήγασος Αθλητικός Όμιλος Θυρέας είναι ελληνικός αθλητικός σύλλογος που ιδρύθηκε το 1980 και εδρεύει στο Άστρος Κυνουρίας. Διατηρεί τμήματα καλαθοσφαίρισης και πετοσφαίρισης για αθλητές και αθλήτριες όλων των ηλικιών.

Αγωνίζεται με χρώματα το βυσσινί και το λευκό, ενώ έδρα του αποτελεί το Κλειστό Γυμναστήριο Άστρους «Χάρης και Νίκος Γρηγορόπουλος». Το έμβλημά του απεικονίζει τον Πήγασο, το φτερωτό άλογο της ελληνικής μυθολογίας.

Το δεύτερο συνθετικό της ονομασίας του προέρχεται από την αρχαία ονομασία της ευρύτερης πεδιάδας της περιοχής, τη Θυρέα.
μικρογραφία|Το κλειστό γυμναστήριο του Άστρους

Τμήμα καλαθοσφαίρισης ανδρών
Ιστορική αναδρομή
Ο Πήγασος Θυρέας ιδρύθηκε το έτος 1980 και εντάχθηκε στα πρωταθλήματα της Ε.Σ.Κ.Α.Κ.Πήγασος Α.Ο. Θυρέας, πληροφορίες στον επίσημο ιστότοπο του συλλόγου. Διαθέτει στην τροπαιοθήκη του εννιά στον αριθμό Πρωταθλήματα της κορυφαίας κατηγορίας ανδρών της Ένωσης (1990, 1991, 1992, 1993, 1997, 2002, 2004, 2022, 2024).«Ένωση Σωματείων Καλαθοσφαίρισης Αργολίδας - Κορινθίας» , πληροφορίες στον ιστότοπο της Ε.Ο.Κ.

Η κατάκτηση του τοπικού πρωταθλήματος το 2001-02 οδήγησε το σύλλογο στη Γ' Εθνική, όπου και εντάχθηκε την περίοδο 2002-03 στον 1ο Όμιλο Νότου.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Η κατάληψη της 13ης θέσης στην τελική βαθμολογία (9 νίκες και 17 ήττες) επέφερε την επιστροφή της ομάδας στο τοπικό της πρωτάθλημα.

Την επόμενη χρονιά ωστόσο, 2003-04, ο Πήγασος κατέκτησε και πάλι την κορυφή της Ε.Σ.Κ.Α.Κ., όπως και το εισιτήριο για τη Γ' Εθνική. Την περίοδο 2004-05 τερμάτισε στην 9η θέση της βαθμολογίας, παραμένοντας στην κατηγορία. Την επόμενη χρονιά, 2005-06, η ομάδα βελτιώθηκε σκαρφαλώνοντας στην 6η θέση της κατάταξης.

Το καλοκαίρι του 2006 ο Πήγασος συγχωνεύτηκε με την ομάδα της Αργολίδας που αγωνιζόταν στη Γ' Εθνική, την ΑΕΚ Άργους, διατηρώντας την με τον τρόπο αυτό στην κατηγορία. Την επόμενη αγωνιστική περίοδο, 2006-07, με την ονομασία «ΑΕΚ Πήγασος Άργους», ολοκλήρωσε τις αγωνιστικές του υποχρεώσεις στην 9η θέση του βαθμολογικού πίνακα. Τη χρονιά 2007-08 σκαρφάλωσε στην 3η θέση της τελικής βαθμολογίας. Ήταν τελικά την αγωνιστική περίοδο 2008-09 που ο σύλλογος κατέκτησε την κορυφή του ομίλου του και κέρδισε το δικαίωμα ανόδου στη Β' Εθνική.«Πρωταθλητές Γ' Εθνικής Κατηγορίας Ανδρών» , πληροφορίες στον επίσημο ιστότοπο της Ε.Ο.Κ. Έκτοτε οι ομάδες χωρίστηκαν και πάλι με τον Πήγασο να επιστρέφει στο τοπικό πρωτάθλημα.

Την αγωνιστική περίοδο 2015-16 η ομάδα συμμετείχε στο Πρωτάθλημα της Α1 Κατηγορίας Ανδρών της Ε.Σ.Κ.Α.Κ., τερματίζοντας στην 5η θέση,«Τα Highlights της αντρικής ομάδας για το 2012-32», άρθρο στον επίσημο ιστότοπο του συλλόγου, 20 Ιουνίου 2012. ενώ τη σεζόν 2016-17 τερμάτισε στην 7η.ΠΗΓΑΣΟΣ Α.Ο ΘΥΡΕΑΣ_ Τελική Βαθμολογία Α1 Εσκακ 2016-17

Την αγωνιστική περίοδο 2021-22 ο Πήγασος κατέλαβε την πρώτη θέση στο πρωτάθλημα της Α1 Κατηγορίας Ε.Σ.Κ.Α.Κ., κατακτώντας το 8ο πρωτάθλημά του μετά από 18 χρόνια και την επιστροφή του στη Γ΄ Εθνική καλαθοσφαίρισης ανδρών έπειτα από 16 χρόνια.

Την αγωνιστική περίοδο 2023-24 ο Πήγασος κατακτά ξανά την πρώτη θέση στο πρωτάθλημα της Α1 ΕΣΚΑΚ, κατακτώντας το 9ο πρωτάθλημά του (ρεκόρ) και κερδίζει για ακόμη μια φορά το εισιτήριο για την Γ' Εθνική (National League 2).

Την αγωνιστική περίοδο 2024-25 ο Πήγασος αγωνίζεται στην Γ' Εθνική κατηγορία (National League 2), όπου καταφέρνει να παραμείνει στην κατηγορία και συγκεκριμένα στην 7η θέση. Καταφέρνει να κάνει 10 νίκες αλλά και να φέρει και 12 ήττες στην κανονική διάρκεια της κατηγορίας. Μπαίνει στα Play Out με πλεονέκτημα έδρας κόντρα στην Γαλήνη Αχαΐας και καταφέρνει να νικήσει την σειρά με 2-1 νίκες! 

Την αγωνιστική περίοδο 2025-26 ο Πήγασος αγωνίζεται στην Γ' Εθνική κατηγορία (National League 2). 

Παρουσία στις Εθνικές Κατηγορίες
ΣεζόνΘέσηΒαθμοίΝίκεςΉττεςΔιαφοράΓ' Εθνική 1997-98 - 1ος Όμιλος Νότου13η34818Γ' Εθνική 2002-03 - 1ος Όμιλος Νότου13η35917 -142Γ' Εθνική 2004-05 - 1ος Όμιλος Νότου9η381214 -30Γ' Εθνική 2005-06 - 1ος Όμιλος Νότου6η37131128Γ' Εθνική 2024-25 - 1ος Όμιλος Νότου7η321012 -34

Τίτλοι
Τοπικοί
 Καλαθοσφαίριση ανδρών
 Πρωταθλητής Α' Ε.Σ.Κ.Α.Κ.: 9 (ρεκόρ)
 1990, 1991, 1992, 1993, 1997, 2002, 2004, 2022, 2024

Παραπομπές

Εξωτερικοί σύνδεσμοι

 Πήγασος Α.Ο. Θυρέας, επίσημος ιστότοπος.

Κατηγορία:Αθλητικοί σύλλογοι Αρκαδίας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Κ.Α.Κ.
Κατηγορία:Ιδρύσεις αθλητικών συλλόγων το 1980